Dec 07,2016
రూ.29 వేల దిగువకు పుత్తడి
న్యూఢిల్లీ: జాతీయ, అంతర్జాతీయ పరిణామాల నేపథ్యంలో పసిడి ధరలు దిగి వస్తున్నాయి. పెద్దనోట్ల రద్దు వల్ల అమ్మకాల్లో స్తబ్దత నెలకొనడంతో వరుసగా రెండో రోజైన మంగళవారం కూడా పుత్తడి ధర దిగి వచ్చింది. పది గ్రాముల బంగారం ధర రూ.29 వేల దిగువకు చేరి ఆరు మాసాల కనిష్టం వద్ద నమోదయ్యింది. దేశ రాజధానిలో 99.9 శాతం, 99.5 శాతం స్వచ్ఛత కలిగిన 10 గ్రాముల బంగారం ధర రూ.250 మేర తగ్గి వరుసగా రూ.28,800, రూ.28,650గా నమోదయ్యింది. ఇంతక్రితం సెషన్‌లో పుత్తడి ధర రూ.200 మేర తగ్గింది. గత మే 31న బంగారం ధర రూ.28,850గా పలికింది. తాజాగా న్యూయార్క్‌ మార్కెట్‌లో అమెరికా ధర 0.6 శాతం తగ్గి ఒక్క ఔన్స్‌ ధర 1,170 డాలర్లుగా పలికింది. వెండి ధర కూడా 0.06 శాతం కోల్పోయి 16.71 డాలర్లుగా నమోదయ్యింది. కిలో వెండిపై రూ.100 తగ్గి రూ.41,100గా నమోదయింది. 100 వెండి నాణేల ధర రూ.74,000గా పలికింది. నవంబర్‌ 8న కేంద్ర ప్రభుత్వం రూ.500, రూ.1,000 నోట్లను రద్దు చేయడంతో పసిడి కొనుగోళ్లు భారీగా పడిపోయాయి.
మీ స్నేహితులకు రికమెండ్ చెయ్యండి